b'\n_START_ARTICLE_\nVlak softverskih izdanja\n_START_PARAGRAPH_\nVlak softverskih izdanja (eng. software release train) je oblik rasporeda softverskih izdanja. Pojam je iz programskog in\xc5\xbeenjerstva._NEWLINE_U ovom obliku izdanja nekoliko razli\xc4\x8ditih nizeva verzioniranih softverskih izdanja objavljeni su kao nekoliko "vlakova" po redovnom, prethodnom planiranom rasporedu. Op\xc4\x87enito za svaku proizvodnu liniju djeluje nekoliko raznih vlakova izdanja u nekom vremenu, pri \xc4\x8demu se svaki vlak mi\xc4\x8de od po\xc4\x8detnog izdanja k mogu\xc4\x87oj zrelosti i povla\xc4\x8denju prema prethodno planiranom rasporedu. Korisnici mogu vr\xc5\xa1iti pokuse s novim vlakom izdanja prije nego ga se prihvati za proizvodnju. Time im se omogu\xc4\x87uje eksperimentirati s novijim, "sirovim" izdanjem prije proizvodnje. U isto vrijeme mogu nastaviti slijediti vlakove prija\xc5\xa1njih to\xc4\x8dkastih izdanja (eng. point release) za njihove proizvodne sustave, prije nego se prije\xc4\x91e na novi vlak izdanja kad taj u\xc4\x91e u fazu zrelosti proizvoda._NEWLINE_Ciscova softverska platforma IOS mnogo je godina rabila raspored vlakova izdanja koji je sadr\xc5\xbeavao razli\xc4\x8dite vlakove. Nedavno su jo\xc5\xa1 neke platforme usvojile model vlakova izdanja, me\xc4\x91u ostalim Eclipse, LibreOffice i VMWare.'